Martin Lorentzson

Martin Olof Lorentzson (født 21. juli 1984) er en svensk fotballspiller som spiller for Kvicksunds SK.

Karriere 
Lorentzson startet karrieren som ung spiller i Östertälje BoIS, og som seniorspiller for IK Sleipner. I 2007 gikk Lorentzson til Assyriska Föreningen. Sommeren  2009 ble det kjent at Lorentzson ville slutte seg til Allsvenskan-klubben og regjerende seriemestre AIK Fotboll før 2010-sesongen. Etter å ha sittet på benken de første seriekampene, fikk han sin Allsvenskan-debut 29. mars 2010 da AIK på bortebane tapte 1–3 for GAIS. I tillegg til 127 kamper og fem scoringer i Allsvenskan, spilte Lorentzson 18 europaligakamper og sto for tre scoringer for klubben, en av scoringene på bortebane da PFK CSKA Moskva ble slått 2-0. I oktober 2014 ble det kjent at AIK ikke ville forlenge kontrakten med Lorentzson, til tross for at Lorentzson ønsket å bli i klubben.

Det ble 25. februar 2015 klart at Lorentzson ville gå til Allsvenskan-konkurrent Åtvidabergs FF, i første omgang i en kontrakt som strakk seg til 30. juni. Lorentzson og Åtvidabergs FF hadde 1. juli samme år forlenget kontrakten ut sesongen.

Landslagskarriere 
Lorentzson står notert med én landskamp for Sverige, i finalen av Kings Cup 2013 mot Finland.

Referanser

Eksterne lenker 
 
 «Martin Lorentzson», profil på SvFFs hjemmeside 
 «Martin Lorentzson», profil på Åtvidabergs FFs hjemmeside 

Svenske fotballspillere
Fotballspillere for IK Sleipner
Fotballspillere for Assyriska FF
Fotballspillere for AIK
Fotballspillere for Åtvidabergs FF
Fotballspillere for Coventry City FC
Fotballspillere for Örebro SK
Fotballspillere for Kvicksunds SK